
	1
	Պաշտպանության նախարարություն
	29.07.2026թ.

	
	
	N ՊՆ/01/10356-2026

	
	2026 թվականի հունիսի 22-ի Ձեր N ԴԽ//28114-26 գրության առնչությամբ հայտնում եմ, որ Կառավարության որոշման նախագծի վերաբերյալ դիտողություններ և առաջարկություններ չունենք:
Միաժամանակ հայտնում եմ, որ փոխվարչապետ Տ. Խաչատրյանի մոտ 10.06.2026թ. կայացած նիստի NՓՎ/70-2026 արձանագրության 2-րդ կետի 3-րդ ենթակետի հանձնարարականի հիման վրա ՊՆ իրավասու ստորաբաժանման կողմից կազմվել և փոխվարչապետին է ներկայացվել գույքային համալիրի սխեման՝ հյուրանոցային հատվածի նշագծմամբ:
	Ընդունվել է

	2
	Կադաստրի կոմիտե
	24.07.2026թ.

	
	
	N ՍԹ/15948-2026

	
	Ի պատասխան Ձեր 2026 թվականի հուլիսի 22-ի N ԴԽ//28114-2026 գրության՝ առաջարկում ենք իրավական ակտերի նախագծեր մշակելիս հիմք ընդունել պետական կառավարման մարմիններին օրենսդրությամբ վերապահված լիազորությունների շրջանակը։ Նշվածի հիմքով հայտնում ենք, որ իրավական ակտերի նախագծերում չեն կարող նախատեսվել այնպիսի կարգավորումներ, որոնցով համապատասխան մարմինների վրա դրվում են նրանց իրավասության շրջանակներից դուրս պարտականություններ, և որոնք չեն բխում օրենսդրությամբ վերջիններիս վերապահված լիազորություններից և գործառույթներից։
	Ընդունվել է

	3
	Ֆինանսների նախարարություն
	10.08.2026թ.

	
	
	N 01/11-4/20881-2026

	
	Ի պատասխան Ձեր սույն թվականի հուլիսի 22–ի N ԴԽ//28114-2026 գրության՝ Ֆինանսների նախարարությունն ուսումնասիրել է Կառավարության որոշման նախագիծը և հայտնում է, որ իր իրավասության սահմաններում առաջարկություններ և դիտողություններ չունի:
	

	4
	Պետական եկամուտների կոմիտե (սկզբնական գրություն)
	30.07.2026թ.

	
	
	N 01/18-3/45335-2026

	
	Պետական եկամուտների կոմիտեն քննարկել է Կառավարության որոշման նախագիծը (այսուհետ՝ Նախագիծ)։
Պետական եկամուտների կոմիտեն սկզբունքորեն կողմ է Նախագծի ընդունմանը, քանի որ այն հնարավորություն կտա հաղթահարել առկա օրենսդրական սահմանափակումները և ապահովել Մոնթե Մելքոնյանի անվան վարժարանի գույքային համալիրի նկատմամբ իրավունքների պետական գրանցման գործընթացը։
Միաժամանակ, Նախագծի հետագա կիրարկումը և գույքի վերջնական ձևակերպումն անխոչընդոտ ապահովելու նպատակով, հարկ ենք համարում ներկայացնել հետևյալ դիտարկումը. Նախնական տվյալների համաձայն՝ Պարզ լճի 5 հասցեում գտնվող բուն վարժարանի հիմնական մասնաշենքերից զատ, այլ հողամասերի վրա (ինչպես ՊԵԿ-ին ամրացված, այնպես էլ պետական սեփականություն հանդիսացող տարածքներում) առկա են նաև վարժարանի բնականոն գործունեության և կարիքների համար փաստացի կառուցված օժանդակ ու ենթակառուցվածքային շինություններ, մասնավորապես՝ պոմպակայան, էլեկտրական ենթակայան, պարիսպներ, ցանկապատեր, հարթակներ և այլ օժանդակ կառույցներ։ Քանի որ նշված օբյեկտները հանդիսանում են վարժարանի գույքային համալիրի անբաժանելի մասը, դրանց օրինականացման և իրավունքների պետական գրանցման անհրաժեշտությունը ևս հրատապ է։
Ելնելով վերոգրյալից՝ առաջարկում ենք սույն Նախագծի ընդունման, ինչպես նաև դրանից բխող հետագա քայլերի և իրավական ձևակերպումների փուլում պարտադիր հաշվի առնել վերոնշված փաստը, որպեսզի հիմնական մասնաշենքերի հետ զուգահեռ՝ բոլոր օժանդակ շինություններն ու ենթակառուցվածքները ևս հնարավորություն ստանան սահմանված կարգով անցնելու իրավունքների պետական գրանցում։
Տեղեկացնում ենք նաև, որ վերջնական ճշգրիտ տվյալներ ապահովելու նպատակով՝ Պետական եկամուտների կոմիտեի պատվերով ներկայումս ինտենսիվ կերպով իրականացվում են համալիրի փաստացի չափագրման աշխատանքները, որոնց արդյունքները պատրաստ լինելուն պես կտրամադրվեն շահագրգիռ մարմիններին։
	Ընդունվել է

	5
	Պետական եկամուտների կոմիտե
	31.08.2026թ.

	
	
	N 01/18-3/51723-2026

	
	Հայտնում եմ, որ փոխվարչապետի 10.07.2026թ. թիվ Հ-1387-2026 հանձնարարականի շրջանակներում չափագրում իրականացնող մասնագիտացված ընկերության կողմից հիմնականում ավարտվել են հողամասերի, ինչպես նաև առկա շենքերի և շինությունների փաստացի չափագրման աշխատանքները։
Չափագրման արդյունքում հստակեցվել են վարժարանի զբաղեցրած և դրան հարակից փաստացի օգտագործվող այն հողամասերի կադաստրային ծածկագրերը, որոնց վրա առկա են ինքնակամ շինություններ։
Հաշվի առնելով վերոգրյալը՝ վերոնշյալ ինքնակամ շինությունները Կառավարության որոշման նախագծում ներառելու նպատակով Ձեզ եմ ներկայացնում նշված հողամասերի կադաստրային ծածկագրերի ցանկը և տարածքի իրադրության հատակագծերը՝ համապատասխան նշահարումներով։
	Ընդունվել է

